CELEX: 22019D1074
Language: el
Date: 2017-09-22 00:00:00
Title: Απόφαση της Μεικτής Επιτροπής του ΕΟΧ αριθ. 186/2017, της 22ας Σεπτεμβρίου 2017, για την τροποποίηση του παραρτήματος XVII (Πνευματική ιδιοκτησία) της συμφωνίας για τον ΕΟΧ [2019/1074]

27.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 174/57
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 186/2017
         της 22ας Σεπτεμβρίου 2017
         για την τροποποίηση του παραρτήματος XVII (Πνευματική ιδιοκτησία) της συμφωνίας για τον ΕΟΧ [2019/1074]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η οδηγία 2014/26/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για τη συλλογική διαχείριση δικαιωμάτων πνευματικής ιδιοκτησίας και συγγενικών δικαιωμάτων καθώς και τη χορήγηση πολυεδαφικών αδειών για επιγραμμικές χρήσεις μουσικών έργων στην εσωτερική αγορά (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Το παράρτημα XVII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Μετά το σημείο 10 (οδηγία 2012/28/ΕΕ του Ευρωπαϊκού Κοινοβουλίου και του Συμβουλίου) του παραρτήματος XVII της συμφωνίας για τον ΕΟΧ, παρεμβάλλεται το ακόλουθο κείμενο:
            
                        «11.
                     
                     
                        
                           32014 L 0026: Οδηγία 2014/26/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για τη συλλογική διαχείριση δικαιωμάτων πνευματικής ιδιοκτησίας και συγγενικών δικαιωμάτων καθώς και τη χορήγηση πολυεδαφικών αδειών για επιγραμμικές χρήσεις μουσικών έργων στην εσωτερική αγορά (ΕΕ L 84 της 20.3.2014, σ. 72).
                        Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                        
                                    1)
                                 
                                 
                                    Στο άρθρο 32 της οδηγίας, η φράση “άρθρων 101 και 102 ΣΛΕΕ” αντικαθίσταται από τη φράση “άρθρων 53 και 54 της συμφωνίας για τον ΕΟΧ”.
                                 
                              
                                    2)
                                 
                                 
                                    Τα κράτη της ΕΖΕΣ έχουν δικαίωμα πλήρους συμμετοχής στις εργασίες της ομάδας εμπειρογνωμόνων που συστάθηκε δυνάμει του άρθρου 41 της οδηγίας και έχουν τα ίδια δικαιώματα και υποχρεώσεις με τα κράτη μέλη της ΕΕ, εξαιρουμένου του δικαιώματος ψήφου.
                                 
                              
                                    3)
                                 
                                 
                                    Στο άρθρο 5 παράγραφος 8, όσον αφορά τα κράτη της ΕΖΕΣ, η φράση “τις 10 Οκτωβρίου 2016” αντικαθίσταται από τη φράση “έξι μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 186/2017 της 22ας Σεπτεμβρίου 2017”.
                                 
                              
                                    4)
                                 
                                 
                                    Στο άρθρο 31, όσον αφορά τα κράτη της ΕΖΕΣ, η φράση “τις 10 Απριλίου 2017” αντικαθίσταται από τη φράση “ένα χρόνο μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 186/2017 της 22ας Σεπτεμβρίου 2017”.
                                 
                              
                                    5)
                                 
                                 
                                    Στο άρθρο 36 παράγραφος 3, όσον αφορά τα κράτη της ΕΖΕΣ, η φράση “τις 10 Απριλίου 2016” αντικαθίσταται από τη φράση “την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 186/2017 της 22ας Σεπτεμβρίου 2017”.
                                 
                              
                                    6)
                                 
                                 
                                    Στο άρθρο 38 παράγραφος 3, όσον αφορά τα κράτη της ΕΖΕΣ, η φράση “στις 10 Οκτωβρίου 2017” αντικαθίσταται από τη φράση “18 μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 186/2017 της 22ας Σεπτεμβρίου 2017”.
                                 
                              
                                    7)
                                 
                                 
                                    Στο άρθρο 39, όσον αφορά τα κράτη της ΕΖΕΣ, η φράση “τις 10 Απριλίου 2016” αντικαθίσταται από τη φράση “την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 186/2017 της 22ας Σεπτεμβρίου 2017”.
                                 
                              
                                    8)
                                 
                                 
                                    Στο άρθρο 43, όσον αφορά τα κράτη της ΕΖΕΣ, η φράση “τις 10 Απριλίου 2016” αντικαθίσταται από τη φράση “την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 186/2017 της 22ας Σεπτεμβρίου 2017”.»
                                 
                              
                  
         
            Άρθρο 2
            Τα κείμενα της οδηγίας 2014/26/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 23 Σεπτεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις δυνάμει του άρθρου 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 22 Σεπτεμβρίου 2017.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Sabine MONAUNI
            
         
         
            (1)  ΕΕ L 84 της 20.3.2014, σ. 72.
         
            (*1)  Έχουν αναφερθεί συνταγματικές απαιτήσεις.